CENTEL บวก 5.23% โบรกฯ ให้เป้า 54 บ. มองธุรกิจโรงแรมจะเติบโตแข็งแกร่ง
CENTEL บวก 5.23% โดย ณ เวลา 12.09 น. ราคาอยู่ที่ 45.25 บ. บวก 2.25 บ. หรือ 5.23% สูงสุดที่ 45.50 บ. ต่ำสุดที่ 43.50 บ. มูลค่าซื้อขายที่ 169.61 ลบ. ด้าน บล.เคจีไอ (ประเทศไทย) แนะ "ซื้อ" ให้เป้า 54 บ. โดยคาดว่าธุรกิจโรงแรมจะเติบโตอย่างแข็งแกร่ง
18 พ.ย. 2558

ผู้สื่อข่าวรายงานว่า ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 12.09 น. ราคาอยู่ที่ 45.25 บาท บวก 2.25 บาท หรือ 5.23% สูงสุดที่ 45.50 บาท ต่ำสุดที่ 43.50 บาท มูลค่าซื้อขายที่ 169.61 ล้านบาท ขณะที่ดัชนีตลาดหุ้นไทยโดยรวมลบ 0.49%
 
 
บล.เคจีไอ (ประเทศไทย) ระบุในบทวิเคราะห์ แนะ “ซื้อ” หุ้น CENTEL ขยับไปใช้ราคาเป้าหมาย 12 เดือนข้างหน้าที่ 54 บาท คาดว่าธุรกิจโรงแรมของบริษัทจะเติบโตอย่างแข็งแกร่ง  ขณะที่ margin ของธุรกิจร้านอาหารก็อยู่ในช่วงของการฟื้นตัวขึ้น เนื่องจากไม่มีการเปิดโรงแรมใหม่ ดังนั้นจึงคาดว่า room rate จะเพิ่มขึ้น ซึ่งจะช่วยหนุนการเติบโตของ RevPar ในปีหน้าให้อยู่ที่ 8% (จาก 9% ในปี 58) และ margin ของธุรกิจร้านอาหารก็คาดว่าจะเพิ่มขึ้น 50bps เป็น 13.5% ดังนั้น จึงคาดว่ากำไรสุทธิปีหน้าจะโต 20% (จาก 60%  ในปี 58)